شەفەق نیوز/ ئامار قوربانیەیل لافاوە تونەیلەی ئەڵمانیا،
شەوەکی ئمڕوو یەکشەممە، رەسیە ١٥٦ کوشیاگ، ک گشت ئامارەگە لە خوەرئاوای ئەوروپا رەسنێدە
١٨٣ کوشیاگ لەلای کەمەو.
لە خراوترین کارەساتیگ سرووشتی ک ئەڵمانیا ئەرا نزیکەی پەنجا
ساڵ وەخوەی دوینێد، پۆلیس لە بەیاننامەیگ راگەیان ک ١١٠ کەس لە ولایەت راینلاند- بفتالنز
تەنیا مەرگ خوەیان دین، وەرانەوەر ٩٨ کوشیاگ وەگورەی ئامارە وەرین.
هەمیش یەک کەس لە باشوور ئەڵمانیا گیانی لە دەسدا ک لە رووژ
ورانەیل فرە رفتیگ واری، وەگورەی ئاژانس فرانس پرس.
هیمان سەدان بیسەروشوون هەس ک ری ئەرا رەسینیگ وەپیان نییە
چوینکە پەنگ ئاوەگە ریەیل فرە لە ناوچەیلە بڕیە و هیمان پەیوەندییش وەگەرد چەن شوینیگ
بڕیاگە.
